Informācija plašsaziņas līdzekļu pārstāvjiem

Rīga, 2024. gada 18. martā

**“CleanR” darba grafiks Lieldienu brīvdienās**

**Lieldienu brīvdienās tiks mainīts “CleanR” klientu apkalpošanas centru, zvanu centra un šķirošanas laukumu darbalaiks. Savukārt atkritumu izvešana arī svētkos tiks nodrošināta saskaņā ar ierasto grafiku.**

Svētku laikā klientiem arvien būs iespēja saņemt virkni “CleanR” pakalpojumu pašapkalpošanās platformā vai mobilajā lietotnē manai.videi.lv.

Pirmssvētku dienā, 28. martā, klientu apkalpošana gan telefoniski, gan klātienē Vietalvas ielā 5 un Mellužu ielā 17, Rīgā, tiks nodrošināta no plkst.8.00 līdz 16.00. No 29. līdz 31. martam klientu apkalpošana klātienē netiks veikta un šajās dienās nestrādās arī zvanu centrs. Savukārt pirmdien, 1. aprīlī, no plkst.9.00 līdz 15.00 klientiem būs pieejami zvanu centra pakalpojumi.

Lieldienu brīvdienās atkritumu izvešana klientiem tiks nodrošināta saskaņā ar ierasto grafiku. Lai atceltu atkritumu izvešanu no 29. marta līdz 1. aprīlim, klientiem jāaizpilda pieteikums pašapkalpošanās platformā manai.videi.lv līdz 28. marta plkst.12.00 vai 15.00 atkarībā no datuma, kad pakalpojumu plānots atcelts. Savukārt, lai atceltu atkritumu izvešanu 2. un 3. aprīlī, pieteikums jāaizpilda līdz 1. aprīļa plkst.12.00.

Pirmssvētku dienā, 28. martā, šķirošanas laukums “Nomales”, Brīvnieku ielā 11, Stopiņu pagastā, būs slēgts, bet pārējiem laukumiem šajā dienā mainīsies darba grafiks – laukums Vietalvas ielā 5, Rīgā, būs atvērts no plkst.10.00 līdz 16.00; trīs laukumi, kas atrodas Spilves ielā 8e, Rīgā, Zaķumuižas “Tauros” un dzelzceļa stacijā “Inčukalns”, strādās no plkst.10.00 līdz 17.00; Ikšķiles Kaparāmuru karjers “Ezeri” būs atvērts no 9.00 līdz 17.00; laukums Jūrmalā, Ventspils šosejā 61, strādās no 8.00 līdz 12.00; Ķekavas novada “Gurnicas” būs atvērts no 9.00 līdz 16.00.

Piektdien, svētdien un pirmdien, 29. un 31. martā, kā arī 1. aprīlī, būs slēgti visi šķirošanas laukumi. Savukārt sestdien, 30. martā, būs atvērts tikai šķirošanas laukums “Nomales”, Brīvnieku ielā 11, Stopiņu pagastā; laukums strādās no plkst.9.00 līdz 13.00.

**Par “CleanR”**

“CleanR” ir vadošais sadzīves atkritumu apsaimniekošanas uzņēmums Latvijā ar vairāk nekā 75 gadu pieredzi, plašu un inovatīvu pakalpojumu klāstu. “CleanR” ir Ilgtspējas indeksa platīna kategorijas uzņēmums, apliecinot risku un procesu vadības atbilstību labākajai praksei. “CleanR” ieguvis ģimenei draudzīga uzņēmuma statusu, kas apliecina rūpes par darbinieku labbūtību. Uzņēmums ietilpst Latvijā vadošajā vides pakalpojumu jomas koncernā AS “CleanR Grupa”, kura uzņēmumi nodrošina vairāk nekā 40 vides pakalpojumu sadzīves un industriālo atkritumu apsaimniekošanā, otrreizējo materiālu šķirošanā un pārstrādē, kā arī telpu un pilsētvides uzkopšanas un namu apsaimniekošanas jomā.

Papildu informācijai:

Zane Plone

AS "CleanR Grupa" sabiedrisko attiecību vadītāja

E-pasts: zane.plone@cleanrgrupa.lv